CELEX: 32017R1136
Language: lv
Date: 2017-06-14 00:00:00
Title: Komisijas Īstenošanas regula (ES) 2017/1136 (2017. gada 14. jūnijs), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Emmental de Savoie (AĢIN))

27.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 164/52
            
         KOMISIJAS ĪSTENOŠANAS REGULA (ES) 2017/1136
   (2017. gada 14. jūnijs),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Emmental de Savoie (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:
   
               (1)
            
            
               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Emmental de Savoie, kas reģistrēta saskaņā ar Komisijas Regulu (EK) Nr. 1107/96 (2).
            
         
               (2)
            
            
               Francijas iestādes ar 2015. gada 23. novembra vēstuli paziņoja Komisijai, ka saskaņā ar Regulas (ES) Nr. 1151/2012 15. panta 4. punktu vienam Francijā reģistrētam uzņēmumam, kas izpildījis minētā panta nosacījumus atbilstīgi 2015. gada 29. oktobra lēmumam par aizsargāto ģeogrāfiskās izcelsmes norādi Emmental de Savoie, kas publicēts Francijas Republikas Oficiālā Vēstneša (Journal officiel de la République française) 2015. gada 7. novembra numurā, ir piešķirts pārejas laiks, kurš beidzas 2017. gada 31. decembrī. Valsts līmeņa iebildumu iesniegšanas procedūrā šis uzņēmums, kas ir likumīgi tirgojis Emmental de Savoie nepārtraukti vismaz piecus gadus pirms pieteikuma iesniegšanas, ir iesniedzis iebildumu pret to, ka vismaz 150 dienas gadā tādas slaucamajām govīm izēdināmās pamatbarības minimālais īpatsvars, kurai jābūt iegūtai no rupjās zaļbarības, ir noteikts 50 % apmērā, norādot, ka tam vajadzīgs laiks, lai veiktu attiecīgus pielāgojumus savā saimniecībā. Runa ir par uzņēmumu GAEC Le Seysselan, Vallod, 74910 SEYSSEL.
            
         
               (3)
            
            
               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).
            
         
               (4)
            
            
               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,
            
         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Emmental de Savoie (AĢIN).
   2. pants
   Uz aizsardzību, kas piešķirta saskaņā ar 1. pantu, attiecas pārejas laiks, kuru Francija, ņemot vērā 2015. gada 29. oktobra lēmumu par aizsargāto ģeogrāfiskās izcelsmes norādi Emmental de Savoie, kas publicēts Francijas Republikas Oficiālā Vēstneša (Journal officiel de la République française) 2015. gada 7. novembra numurā, ir saskaņā ar Regulas (ES) Nr. 1151/2012 15. panta 4. punktu piešķīrusi uzņēmumam, kurš atbilst minētā panta nosacījumiem.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. jūnijā
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Phil HOGAN
      
   
   
      (1)  OV L 343, 14.12.2012., 1. lpp.
   
   
      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).
   
      (3)  OV C 64, 28.2.2017., 8. lpp.